Naix la iniciativa `Emergents´ per a promocionar grups musicals locals novells i apropar la cultura als barris
13 noviembre 2019

## Naix la iniciativa \`Emergents´ per a promocionar grups musicals locals novells i apropar la cultura als barris13 noviembre 2019Última actualización: 15 julio 2025

![](../gestion/img/_AO_2367-copia.jpg)  
  

El **regidor delegat de Cultura, Nahuel González,** acompanyat del **tècnic i programador musical municipal, Eudald González**, ha presentat aquest matí la iniciativa  “Emergents”, que pretén donar suport als grups de música locals novells i, alhora, diversificar l’oferta musical, portant-la als barris.  El departament de Cultura pretén obrir una borsa a través de la web municipal [www.gandia.org](http://www.gandia.org) (apartat cultura) o el correu electrònic [emergents@gandia.org](mailto:emergents@gandia.org).

        _“Volem donar eixa primera oportunitat als nostres grups de música emergents que necessiten trobar espais de visibilitat de la seua música, amb independència dels estils musicals i l’edat. Farem accions com concerts al llarg de l’any. Tenim un deute històric amb els grups de música local. També ens servirà per a dinamitzar els barris i apropar la cultura, la programació musical als nostres centres socials”,_ ha assegurat González.

        El regidor de Cultura ha anunciat que s’està treballant en la creació d’un espai que assessore i connecte els grups emergents amb promotors, tècnics, programadors curturals, altres bandes o cantants locals amb experiència, com ara els internacionals Zoo, La Raíz. O Carles Dénia, Javi Vercher, etc...

        Des de l’experiència, com a programador musical municipal, Eudald González ha destacat la importància d’establir una xarxa musical a la ciutat. _“Aquesta és una oportunitat magnífica de que la gent novell, creativa, puga donar-se a conèixer. Hi caben tots els estils musicals”._   

**Carmela Miñana, serà la tècnica municipal** del departament que gestionarà el registre de grups musicals emergents. “De fet, ja estem en contacte amb escoles de música, estudis de gravació, etc...”, ha indicat.